ক্রিস ইভানস (অভিনেতা)
২০০০ সালে টেলিভিশন ধারাবাহিক "অপোজিট সেক্স"-এ অভিনয়ের মাধ্যমে ইভানসের কর্মজীবনের সূচনা ঘটে। তারপর তিনি "নট অ্যানাদার টিন মুভি", "সানশাইন", "স্কট পিলগ্রিম ভার্সেস দ্য ওয়ার্ল্ড", "স্নোপিয়ার্সার" ও মুক্তির অপেক্ষায় থাকা "গিফটেড" ইত্যাদি একাধিক চলচ্চিত্রে অভিনয় করেন। ২০১৪ সালে ইভানস "বিফোর উই গো" নামে একটি ড্রামা চলচ্চিত্র পরিচালনা করেন। এটিই ছিল তাঁর পরিচালিত প্রথম ছবি। এই ছবিতে তিনি অভিনয়ও করেন।
ক্রিস্টোফার ওয়াকেন
ওয়াকেনের চলচ্চিত্রসমূহ মার্কিন যুক্তরাষ্ট্রে ১ বিলিয়ন মার্কিন ডলারের বেশি আয় করে। তিনি শেকসপিয়ারীয় নাটক "হ্যামলেট", "ম্যাকবেথ", "রোমিও অ্যান্ড জুলিয়েট" ও "করিওলানাস"-এ কেন্দ্রীয় চরিত্রে অভিনয় করেন। তিনি স্যাটারডে নাইট লাইভ অনুষ্ঠানের জনপ্রিয় উপস্থাপক। তিনি সাতবার এই অনুষ্ঠান সঞ্চালনা করেন। ২০০১ সালে তিনি চলচ্চিত্র পরিচালক ও পাণ্ডুলিপিকার হিসেবে স্বল্পদৈর্ঘ্য চলচ্চিত্র "পপকর্ন শ্রিম্প" নির্মাণ করেন। এছাড়া তিনি ১৯৯৫ সালে তার আদর্শ এলভিস প্রেসলি সম্পর্কিত একটি নাটক "হিম" রচনা করেন এবং এতে অভিনয় করেন।